Esu sujaudintas galėdamas pasidalinti
kai kuriais mane nustebinusiais atradimais,
kas labiausiai lemia įmonių sėkmę,
kokie veiksniai išties svarbūs, kad pasisektų pradedančiai įmonei.
Aš tikiu, kad pradedančios įmonės
yra viena geriausių formų padaryti pasaulį geresne vieta.
Jei paimi žmonių grupę su tinkamomis paskatomis
ir sutelki juos į pradedančią įmonę,
gali atverti iki tol neįmanomą žmonių potencialą.
Jie gali pasiekti neįtikėtinų dalykų.
Bet, jei pradedančioji įmonė yra tokia puiki,
kodėl jų tiek daug žlunga?
Štai ką norėjau išsiaiškinti.
Norėjau surasti, kas svarbiausia,
kad įmonei pasisektų.
Norėjau pabandyti išlikti metodiškas,
išvengti kai kurių savo nuojautų ir galbūt klaidingų nuomonių,
kurias susidariau pagal daugybę matytų įmonių.
Norėjau tai sužinoti,
nes įkūrinėju verslus jau nuo 12 metų, kai pradinėje mokykloje
pardaviau saldainį autobuso stotelėje, kai vidurinėje
mokykloje dariau saulės energijos įrenginius,
kai universitete dariau garsiakalbius.
O baigęs universitetą įkūriau programinės įrangos įmones.
Prieš 20 metų įkūriau „Idealab“,
ir per pastaruosius 20 metų mes įkūrėme daugiau nei 100 įmonių,
daugybė sėkmių ir daugybė didelių žlugimų.
Mes daug išmokome iš šių nesėkmių.
Pabandžiau peržiūrėti, kurie veiksniai
labiausiai prisidėjo prie įmonės sėkmės ir nesėkmės.
Taigi žiūrėjau į šiuos penkis.
Pirmas, idėja.
Anksčiau manydavau, kad idėja yra viskas.
Pavadinau savo įmonę „Idealab“, nes labai vertinu
„aha!“ momentą, kai pirmas sugalvoji idėją.
Bet ilgainiui
pradėjau galvoti, kad galbūt komanda, įgyvendinimas, prisitaikymas
buvo svarbesni, nei idėja.
Niekada nemaniau, kad cituosiu boksininką Mike Tyson TED scenoje,
bet kartą jis pasakė:
„Kiekvienas turi planą, kol kas nors nesmogia jam į veidą“. (Juokas.)
Ir manau, kad tai tinka ir verslui.
Komandos meistriškumą labiausiai rodo
jos gebėjimas prisitaikyti smūgiui į veidą nuo kliento.
Klientas yra tikroji realybė.
Ir todėl pradėjau galvoti,
kad galbūt komanda yra svarbiausias dalykas.
Tada pradėjau žiūrėti į verslo modelį.
Ar įmonė turi labai aiškų kelią, kaip generuos pajamas iš kliento?
Mano mintyse tai pradėjo kilti į topą,
kad galbūt tai labiausiai darė įtaką sėkmei.
Tada žiūrėjau į finansavimą.
Kartais įmonės gaudavo itin didelį finansavimą.
Gal tai svarbiausias dalykas?
Ir tada, žinoma, laikas.
Ar idėja pasirodė per anksti, ir pasaulis jai nepasiruošęs?
Ar anksti, bet dar reikia išmokyti pasaulį?
Ar pats laikas?
O gal per vėlu, ir jau yra daugybė kitų varžovų?
Taigi bandžiau įdėmiai pažiūrėti į šiuos 5 veiksnius
tarp daugybės įmonių.
Patikrinau 100 „Idealab“ įmonių
ir 100 kitų,
kad pabandyčiau ir atrasčiau kažką sistemingo apie tai.
Pirma, šios „Idealab“ įmonės,
top penkios įmonės –
„Citysearch“, „CarsDirect“, „GoTo“, „NetZero“, „Tickets.com“ –
pasiekė milijardo dolerių sėkmę.
Ir penkios įmonės apačioje – „Z.com“,
„Insider Pages“, „MyLife“, „Desktop Factory“, „Peoplelink“ –
mes iš jų daug tikėjomės, bet joms nepasisekė.
Pabandžiau visas reitinguoti pagal šiuos atributus,
kaip man atrodė, kaip įmonėms sekėsi pagal kiekvieną aspektą.
Tada žiūrėjau į nežabotą sėkmę ne „Idealab“ įmonėse,
kaip „Airbnb“ ir „Instagram“, „Uber“, „Youtube“ ir „LinkedIn“.
Ir kelis žlugimus:
„Webvan“, „Kozmo“, „Pets.com“,
„Flooz“ ir „Friendster“.
Apatinės įmonės turėjo stiprų finansavimą,
kai kuriais atvejais netgi verslo modelius,
bet joms nepasisekė.
Bandžiau pažiūrėti į tuos veiksnius, kurie labiausiai
prisidėjo prie šių įmonių sėkmės ir nesėkmės,
ir rezultatai mane nustebino.
Dalykas numeris 1 buvo laikas.
Laikas buvo svarbus 42 proc.,
skaičiuojant skirtumą tarp sėkmės ir žlugimo.
Komanda ir įgyvendinimas buvo antri,
ir idėja,
idėjos diferencijavimas, idėjos unikalumas,
išties buvo trečia.
Bet tai nėra galutinė išvada,
tai nerodo, kad idėja nėra svarbi,
bet mane nustebino, kad vis dėlto idėja nėra svarbiausias dalykas.
Kartais svarbiau buvo laikas, kada idėja buvo įgyvendinama.
Paskutiniai du: verslo modelis ir finansavimas; tai atrodė suprantama.
Manau, nieko keisto, kad verslo modelis taip žemai,
nes galima pradėti ir be verslo modelio,
ir pridėti jį vėliau, jei klientai nori to, ką kuriate.
Taip pat ir su finansavimu,
jei iš pradžių į jus silpnai investuoja, bet įgaunate pagreitį,
ypač šiais laikais
labai lengva gauti gerą finansavimą.
Dabar leiskite jums pateikti konkrečius pavyzdžius apie kiekvieną.
Paimkime nežabotą „Airbnb“ sėkmę, apie kurią visi žino.
Ką gi, dauguma sumanių investuotojų praleido šią įmonę,
nes žmonės galvojo:
„Niekas nenuomos savo namų nepažįstamajam“.
Žinoma, žmonės įrodė kitaip.
Bet viena iš sėkmės priežasčių,
atskirai nuo gero verslo modelio, geros idėjos ir įgyvendinimo,
yra laikas.
Ši įmonė pasirodė kaip tik recesijos apogėjuje,
kai žmonėms reikėjo papildomų pinigų,
ir gal tai padėjo žmonėms įveikti
jų prieštaravimus išnuomoti savo namus nepažįstamiems.
Tas pats su „Uber“.
Pasirodė „Uber“.
Nuostabi įmonė, nuostabus verslo modelis,
puikus įgyvendinimas.
Ir laikas buvo tobulas
sutelkti vairuotojus į sistemą.
Vairuotojai ieškojo papildomų pinigų, ir tai buvo labai svarbu.
Iš ankstyvų mūsų sėkmių, „Citysearch“ pasirodė, kai žmonėms reikėjo tinklalapių.
„GoTo.com“, kurį pristatėme 1998 m. TED,
iškilo, kai įmonės ieškojo rentabilių būdų pritraukti srautą.
Manėme, kad idėja buvo puiki,
bet išties laikas ko gero buvo svarbesnis.
Ir tada kelios mūsų nesėkmės.
Mes įkūrėme įmonę „Z.com“, tai buvo internetinių pramogų įmonė.
Mes labai žavėjomės ja –
turėjome pakankamai lėšų ir puikų verslo modelį,
mes netgi prikalbinome Holivudo talentą prisijungti prie įmonės.
1999-2000 plačiajuosčio ryšio skvarba buvo lėta.
Buvo sunku žiūrėti vaizdo medžiagą internete,
reikėjo pridėti kodus naršyklėje ir daryti kitus dalykus,
ir įmonė galiausiai pasitraukė iš verslo 2003 m.
Vos po dvejų metų,
kai kodavimo problemą išsprendė „Adobe Flash“
ir kai plačiajuosčio ryšio skvarba viršijo 50 proc. Amerikoje,
pačiu laiku pasirodė „YouTube“.
Puiki idėja, bet neįtikimas laikas.
Beje, prieš pradėdama veiklą „YouTube“ neturėjo verslo modelio.
Nebuvo įsitikinta, kad tai veiks.
Bet ji pasirodė išties pačiu laiku.
Taigi apibendrinant pasakyčiau,
įgyvendinimas tikrai yra svarbus.
Idėja irgi labai svarbi.
Bet laikas gali būti svarbesnis.
Ir geriausia įvertinti laiką
pagal klientus, ar jie yra pasiruošę
tam, ką turite jiems pasiūlyti.
Reikia būti labai nuoširdžiu šiuo atveju,
neneigti jokių matomų rezultatų,
nes, jei kažką mylite, jūs norite tai stumti pirmyn,
bet reikia labai sąžiningai įvertinti laiko veiksnį.
Kaip jau minėjau,
pradedančios įmonės gali pakeisti pasaulį ir padaryti jį geresne vieta.
Tikiuosi, šios įžvalgos
galbūt jums padės pasiekti aukštesnius sėkmės rodiklius,
ir taip padaryti kažką puikaus šiam pasauliui,
kas kitaip nebūtų įvykę.
Ačiū jums labai, jūs puikūs klausytojai.
(Plojimai.)